**2025 12 17**

**Penkios išmanių dovanų idėjos – išgelbės šventes ir nesuplėšys kišenės**

***Arnoldas Lukošius, „Tele2“ Inovacijų ekspertas***

**Ideali dovana turėtų būti praktiška, bet dar neįsigyta; naudinga, bet nenuobodi; neatrodyti pigiai, bet ir neįžeisti įpareigojančiu brangumu; suteikti dovanojimo džiaugsmą, o ne paieškų kančią. Žodžiu, tapti siurprizu, o ne šoku. Štai kelios išmanios technologinės dovanos, kurios geriausiai atitinka šiuos reikalavimus ir kurias rasite net paskutinę akimirką.**

**Daiktų ieškiklis**

Taip vadinami „tagai“ yra tiesiog ideali dovana, kuri neabejotinai pravers praktiškai kiekvienam žmogui, kuris naudojasi išmaniuoju telefonu. Nedidelis pakabukas turi vienintelę užduotį – padėti atrasti bet kokį pasimetusį daiktą, prie kurio jį prisegsime. Nesvarbu, ar paslėptas automobilyje, ar lagamine, ar prisegtas prie raktų, jis nepastebimai siunčia silpną tam tikro dažnio signalą, kurį toliau į tinklą perduoda netoliese esantys įrenginiai, tad savininkas savo telefono ekrane visada gali matyti saugomo daikto buvimo vietą.

Perkant svarbiausia žinoti, kokiu telefonu naudojasi tas, kam dovanosite. Jei „iPhone“ – reikėtų rinktis „Apple AirTag“ ar kitą suderinamą ieškikli (pvz. dailų ir visai nebrangų „Gudrutis Super-G WiTag“). Jei „Samsung“ – geriausiai tiks „Samsung Galaxy SmartTag 2“ su net 500 dienų veikiančia baterija. Su visais „Android“ telefonais veiks „Chipolo“ ar „Motorola Moto“ „tagai“.

Didžiausi daiktų ieškiklio kaip dovanos pliusai: jis palyginti nebrangus (nuo 15 iki 50 eurų) ir net jei žmogus tokį jau turi, dar vienas jam visada pravers.

**Išorinė baterija**

Gal pats daiktas ne toks išmanus, tačiau sugeba pratęsti kitų išmanių daiktų veikimą nutolus nuo elektros lizdo, tad vis tiek priklauso šiai kategorijai. Kadangi jų pasirinkimas yra didžiulis, visada rasite variantą, kuris ir patiks, ir pravers.

Reikia užimančios mažiau vietos, nebrangios, bet padvigubinsiančios telefono veikimą? 10000 mAh talpos „Xiaomi“ baterija nekainuos nė 20 eurų, o ir 20000 mAh tilps kišenėje.

Reikia papildomų funkcijų žygiams? Didelis pasirinkimas baterijų su įrengtais žibintuvėliais, įsikraunančių nuo saulės ar net „Bluetooth“ garsiakalbiais ir kainuos apie 50 eurų. Reikia universalaus įrenginio ekstremaliai situacijai? Yra nė 60 eurų nekainuojančių tiek nuo saulės, tiek sukant rankenėlę įkraunamų modelių, kur ir baterija, ir radijo imtuvas.

Didžiausias privalumas: didelė pasiūla, tad tikrai paprasta įsigyti ir galima rasti variantų kiekvienam pagal poreikius ir kišenę.

**Įkroviklis**

Netikėta, tačiau tokia realybė. Šiais laikais daugelis naujų telefonų parduodami be įkroviklio, nes namie ir taip turime seną. Tačiau seni yra mažos galios, dažno lizdo tipui nebetinka naujas USB-C laidas ir, šiaip, jie mėgsta pasimesti. O nauji telefonai palaiko greitą įkrovimą, turi belaidžio įkrovimo galimybę ir įkraunamų įrenginių namie daugėja greičiu nei įkrovimo priemonių. Tad net jei turime vieną gerą ir greitą, tokių įkroviklių namie praverstų ir keli, todėl ši dovana visada naudinga.

Didžiausias privalumas – visi šiuolaikiniai įrenginiai palaiko tą patį USB-C jungties standartą, tad galima rinktis bet kokį, svarbu pirkti iš patikimo pardavėjo ir patikimo gamintojo, kad parametrai atitiktų reikalavimus ir į lizdą jungiamas daiktas nekeltų pavojų. Kaina priklauso nuo gamintojo, galios bei funkcijų – yra galinčių krauti kelis įrenginius vienu metu, turinčius skirtingų tipų jungtis ir t.t. – tad rasite ir už 10, ir už 100 eurų.

Atskira kategorija – belaidžiai įkrovikliai. Kaip dovana jie dar patrauklesnis – dažnas neprisiruošia tokio įsigyti – tačiau čia jau reikės žinoti kam perkate. „iPhone“ savininkams geriau tiks palaikantys „MagSafe“ sujungimą, o jei dar turi ir laikrodį – geriau galintys krauti iškart du įrenginius. Palaikantiems labai didelę belaidžio įkrovimo galią, patiks ir galingesni įkrovikliai. Bet ir čia pasirinkimas didžiulis, priklausomai nuo greičio, funkcijų ir dizaino rasime ir už 10, ir už 150 eurų. Originalūs „Samsung“ ar „Apple“ kainuos mažiau nei 50.

**Išmanumas augintiniui**

Pirkti išmanųjį telefoną savo katei ar šuniui kol kas nesiūlome, nors tokie jau ir kuriami. O štai prie apykaklės prisegamas GPS gyvūnų seklys, išmani namų kamera, kuris leis ne tik stebėti augintinį, bet ir pakalbinti jį per atstumą, išmanus žaislas, pašarų dozatorius, pati išsivalanti kraiko dėžutė...

Žodžiu, kam jau kam, o mylimiems augintiniams išmanių įrenginių sukurta beveik tiek pat, kiek žmonėms, tad pasirinkimas didžiulis. Tai puiki dovana bet kuriam augintinio savininkui, nes patys žmonės retai prisiruošia įsigyti kažką tokio. Tiesa, ne viskas universalu, tad atmesime tai, kas užima daug vietos, yra sudėtinga, daug kainuoja ir lieka išmanūs žaislai ir prisegami sekliai.

Didžiausias privalumas – augintinio savininką dovana jo keturkojui draugui visada nudžiugins. Lakstančios pelytės, šokinėjantys kamuoliukai greičiausiai greitai bus įveikti, bet ir kainuoja 20-40 eurų. Toks rimtas gyvūno seklys, kaip pavyzdžiui, „Enabot ROLA PetTracker“ atsieis daugiau, užtat ir problemų spręs daugybę – ne tik rodys vietą, bet ir sukurs virtualią tvorą, be to seka gyvūno sveikatą ir aktyvumą, filmuoja, fotografuoja, gali tiesiogiai transliuoti vaizdą. Tik neskambina – juk sakėm, kad telefono šuniui nesiūlysim.

**Paprasčiausias planšetinis kompiuteris**

Be abejo, galima dovanoti ir išmanųjį telefoną, laikrodį ar kompiuterį – jei tiksliai žinote kokio nori, kad tokio reikia ir turite tam lėšų – pirmyn. Tik neužmirškite, kad jei žmogus nori galingiausio žaidimų kompiuterio ar laikrodžio prie „iPhone“, tiksliai žino pageidaujamus parametrus, išvaizdą, net spalvą, kažkas kito jam tiesiog nebus reikalinga, tad atsargiai su siurprizais. Paradoksalu, tačiau būtent pigus planšetinis kompiuteris gali pasirodyti kur kas universalesne dovana. Ar įsimest į rankinę kelionėje skaityti knygas ir žiūrėti filmus, ar duoti pažaisti vaikui, kuriam dar ne metas turėti telefoną, ar panaudoti mokslo užduočiai, ar palikti išmaniojo telefono nebenorintiems tėvams, kad galėtumėte pabendrauti su vaizdu – nebrangus planšetinis visą tai gali ir jo nėra taip labai gaila.

Tiesa, ir čia pirkti visiškai bevardžio už keliasdešimt eurų nepatartume – gali ir neveikti, o patikimose parduotuvėse normalių modelių kaina vis tiek bus per 100, arčiau 200 eurų. Tad kodėl siūlome prie nebrangių daiktų?

Didžiausias privalumas – šiuo metu siūloma nemažai galimybių gauti planšetinį kompiuterį nemokamai, perkant kažką sau reikalingo, pavyzdžiui, televizorių. Arba, atvirkščiai, perki „Xiaomi Redmi Pad 2 Pro 5G“ už 199 eurus ir dovanų gauni telefoną „Xiaomi Redmi 15C“. Kas paneigs, kad tokia dovana atsieis net labai nebrangiai?

**Daugiau informacijos:**

Asta Buitkutė

„Tele2“ atstovė ryšiams su visuomene

M +370 668 00467

@ asta.buitkute@tele2.com